[{"text_idx": "#000001", "text": "Enersense AS, mis kandis varem nime Empower, kuulub Enersense International Plc gruppi. Tegemist on energeetika- ja telekommunikatsioonivo\u0303rkude ja tuuleparkide ehitaja ning hooldajaga Po\u0303hjamaades, kel suured plaanid areneda teenusepakkujast edasi energiatootmisse."}, {"text_idx": "#000002", "text": "Pannes ka\u0308e alla Soomes Harjavalta vesinikutehase ehitamisele ning Megatuuli OY tuulepargile, annab ettevo\u0303te oma panuse, et luua heitmevaba keskkonnd. Eesma\u0308rk on olla oma klientide peamine ja mitmeku\u0308lgne partner energiato\u0308o\u0308stuse u\u0308mberkujundamisel."}, {"text_idx": "#000003", "text": "\u201eMeie ettevo\u0303tte ajalugu Eestis ulatub aastasse 1949, kuid vahepeal on selle nimi mitu korda muutunud. No\u0303ukogude ajal oli po\u0303hitegevuseks elektriliinide ehitamine, kusjuures lisaks kodumaale ka\u0308idi usinalt abis ka teistes NLi kuuluvates riikides, muu hulgas Armeenias pa\u0308rast 1988. aasta maava\u0308rinat. 1990. aastad oli raske periood, kus uusi elektrirajatisi ehitati va\u0308he, peamiselt pu\u0308u\u0308ti vanu ka\u0308igus hoida. Edasi jo\u0303udsime mobiili- ja radarimastide ehitamiseni, mis toimus nagu elektriliinide ehitaminegi tihtilugu va\u0308ga raskesti ligipa\u0308a\u0308setavates paikades, kuhu kuiva jalaga ligi ei saa,\u201d jutustab ettevo\u0303tte juht Margus Veensalu."}, {"text_idx": "#000004", "text": "Praegu tegeleb Enersense elektri- ja sidevo\u0303rkude ehitamise ning hooldamisega, sh on nende hoole all umbes pool Elektrilevi vo\u0303rkudest ning Tallinna ja Tartu ta\u0308navavalgustust. Nemad ongi need inimesed oma koosto\u0308o\u0308partnerite ja kangete konkurentidega, kes likvideerivad tormikahjusid, toovad inimestele elektri koju tagasi ning seavad u\u0308les ka linnade jo\u0303uluvalgustuse. Viimaste aastate u\u0308ks po\u0303nevamaid, Eleringi tellitud projekte on Veensalu so\u0303nul Eesti eraldumine Venemaa elektrivo\u0303rgust."}, {"text_idx": "#000005", "text": "\u201eU\u0308ldiselt moodustab suure osa meie projektidest koosto\u0308o\u0308 mitmesuguste partneritega ning aasta-aastalt on nad aina enam vo\u0303tnud suuna heitmevabadele tehnoloogiatele. Meie kontsern aitab ka ehitada tuumajaamu Soomes ja Prantsusmaal \u2013 poliitikud teevad rohepo\u0308o\u0308rdeotsuseid ning meie viime need ellu. Kindlasti on u\u0308ks meie eesma\u0308rkidest ajapikku suurendada emissioonivabade tegevuste osakaalu oma ka\u0308ibes ning u\u0308ks vo\u0303imalus selleks ongi aidata ehitada rohepo\u0308o\u0308ret vo\u0303imaldavaid rajatisi, nagu tuulikud, pa\u0308ikesepargid, tuumajaamad,\u201d selgitab Veensalu. Enersense u\u0308lesanne on viia elektrit sinna, kus seda vajatakse, ning u\u0308ldine elektrivo\u0303rgu tugevdamine."}, {"text_idx": "#000006", "text": "Suure perspektiiviga on kindlasti vesinikutehnoloogia, mille areng on vo\u0303rreldes elektriautodega veel algstaadiumis. Enersense on aga otsustanud panustada just vesinikutehnoloogiate tulevikku, ostes osaluse Soome Harjavaltas ehitatavas vesinikutootmise tehases ning ja\u0308lgides huviga Eesti ja Saksamaa vastavaid plaane. Suunda teenusepakkuja liistude juurest energiatootmise valdkonda na\u0308itab ka tuuleenergiatootja Megatuuli OY omandamine."}, {"text_idx": "#000013", "text": "Enersense jaoks on oluline panna infosu\u0308steemid omavahel suhtlema. \u201eKuidas ennetada andmete abil mingeid su\u0308ndmusi? Ilmateate abil oskame remondibrigaade ette valmistada, aga mida veel saaks andmetega informatsiooniks muuta?\u201d ku\u0308sib Veensalu. \u201eKas DigitalTwin tehnoloogia vo\u0303iks aidata paremini projekteerida \u2013 see annaks konkurentsieelise ja kulude kokkuhoiu. Kui vaid oskaks maste, vundamente maapinnas ja loodusjo\u0303ude simuleerida ja katsetada! Samuti vo\u0303iks ressursside ja masinate planeerimine kaasa aidata parematele investeerimisotsustele ning logistikas saaks efektiivsemaks muuta teekondade ja tellimuste planeerimist.\u201d"}]